Държавен вестник, бр. 28, 2012 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  28
3. участва в разработването и реализирането 
на концепцията за изграждане на Национален 
портал за пространствени данни и осигурява 
неговото поддържане;
4. подпомага и консултира специализирани 
дирекции в държавни структури по отношение 
на дейностите, свързани с пространствените 
данни;
5. организира и осъществява дейностите 
по създаване и поддържане на необходимите 
регистри и масиви, свързани с простран­
ствените данни, в Националния портал за 
пространствени данни;
6. осъществява дейности по спазване на 
изискванията за информационна сигурност 
на информационните системи на агенцията;
7. осъществява връзки и сътрудничество с 
други сходни европейски структури в област­
та на пространствените данни и глобалния 
мониторинг на околна среда и сигурност и 
участва в работата на Комитета към Евро­
пейската комисия по същите въпроси;
8. осигурява ефективното функциониране 
на информационната система на агенцията 
и нейното интегриране с информационните 
системи на други министерства и ведомства;
9. поддържа и предоставя специална сре­
да-полигон за извършване на проверки за 
съответствие на информационните системи 
с изискванията за оперативна съвместимост 
и информационна сигурност.
Чл. 18в. Агенцията осъществява терито­
риалната си компетентност в областта на 
изграждането и поддържането на Единната 
електронна съобщителна мрежа (ЕЕСМ), 
която е част от Интегрираната комуникаци­
онно-информационна система за управление 
на страната и въоръжените сили при обя­
вяване на „извънредно положение“, „военно 
положение“ и/или „положение на война“, 
както следва:
1. дирекция „ЕСМИС Сердика“, която орга­
низира, координира и контролира технически­
те и технологичните процеси по поддържане и 
експлоатация на всички елементи на ЕЕСМ, 
разположени на територията на областите 
Благоевград, Видин, Враца, Кюстендил, Мон­
тана, Перник, Софийска и София;
2. дирекция „ЕСМИС Дунав“, която органи­
зира, координира и контролира техническите 
и технологичните процеси по поддържане и 
експлоатация на всички елементи на ЕЕСМ, 
разположени на територията на областите Вар­
на, Велико Търново, Габрово, Добрич, Ловеч, 
Плевен, Разград, Русе, Шумен и Търговище; 
3. дирекция „ЕСМИС Тракия“, която 
организира, координира и контролира тех­
ническите и технологичните процеси по под­
държане и експлоатация на всички елементи 
на ЕЕСМ, разположени на територията на 
областите Бургас, Кърджали, Пазарджик, 
Пловдив, Сливен, Смолян, Стара Загора, 
Хасково и Ямбол. 
Чл. 18г. В рамките на териториалната си 
компетентност дирекциите по чл. 18в:
1. извършват диагностика, локализиране, 
регистрация и отстраняване на настъпили 
аварии, прекъсвания и повреди в елементите 
и системите на ЕЕСМ във взаимодействие 
с Центъра за управление и наблюдение на 
мрежата към дирекция „Управление и коор­
динация на електронни съобщителни мрежи 
и системи“;
2. изпълняват всички дейности по под­
дръжка и експлоатация на електронните 
съобщителни линии, на преносните систе­
ми и системи за достъп, на комутационни 
системи и инженерно-технически системи 
и съоръжения, включително необходимите 
профилактични и контролни измервания, 
настройки и строително-монтажни и демон­
тажни работи по изграждане или закриване 
на телекомуникационни връзки и системи по 
разпореждане на агенцията; 
3. осигуряват предвидените електронни 
съобщения при бедствия и при обявяване 
на режими „положение на война“, „военно 
положение“ или „извънредно положение“;
4. водят експлоатационно-техническа доку­
ментация на всички съоръжения и системи и 
ги поддържат в актуално състояние;
5. проучват техническите възможности за 
включване на нови потребители към ЕЕСМ 
и изготвят мотивирани предложения за раз­
витието є; 
6. участват в изготвянето на проектите 
на годишни планове за ремонти, развитие и 
модернизация на електронната съобщителна 
инфраструктура, възлите и системите на 
ЕЕСМ;
7. участват в подготовката и съгласуването 
на инструкции, указания, процедури, правила, 
планове и други нормативни и поднормативни 
документи, свързани с поддръжката, експло­
атацията и развитието на ЕЕСМ;
8. подпомагат експлоатацията на пунктове 
за управление на централните и територи­
алните органи на изпълнителната власт и 
на органите на местното самоуправление и 
местната власт, разположени на територията 
на дирекцията;
9. анализират състоянието на елементите от 
ЕЕСМ на територията на дирекцията и пред­
лагат мерки за повишаване на сигурността, 
надеждността, независимостта и качеството 
на предоставяните електронни съобщения.“
§ 9. Приложението към чл. 6, ал. 3 се 
изменя така: